హైదరాబాద్ (ఆంధ్రజ్యోతి బిజినెస్): తెలంగాణలో ఫార్మా రంగాభివృద్ధికి అన్ని విధాలుగా కృషి చేస్తున్నట్టు రాష్ట్ర పరిశ్రమల శాఖ మంత్రి కె తారక రామారావు తెలిపారు. ఇందులో భాగంగా ఫార్మాకు అవసరమైన ఇకో సిస్టమ్ అభివృద్ధిపై దృష్టిసారించామన్నారు. దేశ మొత్తం ఫార్మా ఉత్పత్తిలో తెలంగాణ వాటాయే 35 శాతం ఉంద న్న విషయాన్ని ఆయన గుర్తు చేశారు. మంగళవారంనాడిక్కడ బయో ఆసియా సదస్సులో భాగంగా ‘వంద కోట్ల మంది కొత్త పేషెంట్లకు సేవలు అందించడంలో భారత లైఫ్ సైన్సెస్ పరిశ్రమ పాత్ర’పై నిర్వహించిన సిఇఒ ఎన్క్లేవ్లో కెటిఆర్ మాట్లాడారు. డ్రగ్ డిస్కవరీ, క్లినికల్ ట్రయల్స్ వ్యయాలను తగ్గించాల్సిన అవసరం ఉందని, ఇందుకు తగిన మౌలిక సదుపాయాలను అభివృద్ధి చేయడానికి తాము కృషి చేస్తున్నామని చెప్పారు.14000 ఎకరాల్లో ఫార్మా సిటీని ఏర్పాటు చేయనున్నామని, ఇందులోనే ఫార్మా యూనివర్సిటీ, ట్రీట్మెంట్ ప్లాంట్ వంటివి కూడా ఉంటాయన్నారు. ఇన్నోవేట్, ఇంక్యుబేట్, ఇన్కార్పొరేట్కు హైదరాబాద్ను వేదికగా మార్చుతున్నామని చెప్పారు. ఇన్నోవేషన్ల ప్రక్రియను మరింత సులభతరం చేసేందుకుగాను మౌలిక సదుపాయాలన్న అభివృద్ధి పరుస్తున్నామని, ఫలితంగా ప్రజలకు అందుబాటు ధరల్లోనే ఔషధాలను అందించడానికి అవకాశం ఏర్పడుతుందని పేర్కొన్నారు. ఫార్మాకు తోడ్పాటు కోసం విద్యా సంస్థలు, సెంటర్ ఆఫ్ ఎక్సలెన్స్, ఇంక్యుబేషన్ సెంటర్లు, అకాడెమియాతో కలిసి పని చేస్తున్నామన్నారు. డ్రగ్ డిస్కవరీ, క్లినికల్ ట్రయల్స్ వ్యయాలను తగ్గించడానికి ప్రభుత్వం సహకారం అందిస్తోందని చెప్పారు. ఒకవైపు ఫార్మా కంపెనీలకు దన్నుగా నిలుస్తూనే మరో వైపు ప్రజలకు అందుబాటు ధరల్లోనే ఔషషధాలు ఉండే విధంగా ప్రభుత్వం బాధ్యతలు నిర్వర్తించాల్సి ఉంటుందన్నారు. ప్రపంచ దేశాలతో పోల్చితే భారతలో ఔషధాల ధరలు తక్కువ స్థాయిలో ఉన్నాయని, అయినప్పటికీ ధరల నియంత్రణపైనే ప్రభుత్వాలు దృష్టిసారిస్తున్నాయని డాక్టర్ రెడ్డీస్ చైర్మన్ సతీష్ రెడ్డి అన్నా రు. రిటర్నులను బట్టే వ్యాపార మోడల్ ఉంటుందని చెప్పారు. భారతలో పరిశోధనలు పెరగాలంటే మౌలిక సదుపాయాలతోపాటు, నిధుల లభ్యత, ప్రోత్సాహకాలు పెరగాల్సిన అవసరం ఉందన్నారు.ఫార్మా రంగంలో కొలాబరేషన్ ఎంతో ముఖ్యమని, దీని వల్ల హెడ్జింగ్కు, రిస్క్ వివిధీకరణకు అవకాశం ఉంటుందని గ్లెన్మార్క్ ఫార్మా సిఎండి గ్లెన్ సల్దన్హా అన్నారు. బయో టెక్నాలజీ పరిశ్రమ పరిశోధనా, అభివృద్ధిపై వెచ్చించిన మొత్తంపై రిటర్నులను పొందడంలో అనేక సవాళ్లను ఎదుర్కొంటోందని నోవార్టిస్ గ్లోబల్ హెడ్ (డ్రగ్ డెవల్పమెంట్), సిఎంఒ వసంత నరసింహన్ పేర్కొన్నారు. ప్రపంచవ్యాప్తంగా ఉన్న ఫార్మా, బయో టెక్ పరిశ్రమ 15,000 కోట్ల డాలర్ల పెట్టుబడులు పెట్టినట్టు ఆయన చెప్పారు.
hyderabad (aandhrajyoti bijines): telamgaanalo farma rangaabhivruddhiki anni vidhaalugaa krushi chestunnattu rashtra parisramala saakha mantri ke taaraka ramarao telipaaru. indulo bhagamga faarmaaku avasaramaina iko sistom abhivruddhipai drushtisaarinchaamannaar. desha mottam farma utpattilo telamgaana vataye 35 saatam unda nna vishayaanni aayana gurtu chesaru. mangalavaaramnaadikkada bayo asia sadassulo bhagamga ‘vanda kotla mandi kotta peshentlaku sevalu andinchadamlo bhaarata life sinesses parisrama paatra’pai nirvahinchina cie enclavelo ktr matladaru. drug discovery, clinical trials vyayaalanu tagginchaalsina avasaram undani, induku tagina moulika sadupaayaalanu abhivruddhi cheyadaaniki taamu krushi chestunnamani cheppaaru.14000 ekaraallo farma citeeni erpaatu cheyanunnamani, indulone farma university, treatment plant vantivi kuudaa untaayannaaru. innovate, incubate, incarporatku hyderabadnu vedikagaa maarchutunnaamani cheppaaru. innovationla prakriyanu marinta sulabhataram chesendukugaanu moulika sadupayalanna abhivruddhi parustunnamani, phalitamgaa prajalaku andubaatu dharallone aushadhaalanu andinchadaaniki avakaasam erpadutundani perkonnaru. faarmaaku thodpaatu kosam vidya samsthalu, senter af exalens, incubation centerlu, akademiatho kalisi pani chestunnamannaru. drug discovery, clinical trials vyayaalanu tagginchadaaniki prabhutvam sahakaaram andistondani cheppaaru. okavaipu farma companylaku dannugaa nilustune maro vaipu prajalaku andubaatu dharallone aushashadhaalu unde vidhamgaa prabhutvam baadhyatalu nirvartinchaalsi untundannaaru. prapancha deshaalatho polchithe bhaaratalo aushadhaala dharalu takkuva sthaayilo unnaayani, ayinappatiki dharala niyantranapaine prabhutvaalu drushtisaaristunnaay dactor reddies chairman satish reddi anna ru. reternulanu batte vyapara modal untundani cheppaaru. bhaaratalo parisodhanalu peragalante moulika sadupaayaalatopaatu, nidhula labhyata, prothsaahakaalu peragaalsina avasaram undannaaru.farma rangamlo kolabaration entho mukhyamani, deeni valla headgingku, risk vividheekaranaku avakaasam untundani glenmark farma cmd glen saldanha annaru. bayo technology parisrama parisodhanaa, abhivruddhipai vecchinchina mottampai reternulanu pondadamlo aneka savaallanu edurkontondani novartis global head (drug devalpament), cma vasanta narasimhan perkonnaru. prapanchavyaaptamgaa unna farma, bayo tec parisrama 15,000 kotla dalarla pettubadulu pettinattu aayana cheppaaru.